PRITARTA

Vilniaus Santariškių konsultacinio-

mokymo Centro 

tarybos nutarimu

2017 m. rugpjūčio ....... d.

protokolo Nr. .......

PATVIRTINTA

Vilniaus Santariškių konsultacinio-

mokymo centro

direktoriaus 2017 m. ......................... mėn. ....... d.

įsakymu Nr. V

VILNIAUS SANTARIŠKIŲ KONSULTACINIS-MOKYMO CENTRAS

2017–2018 MOKSLO METŲ VEIKLOS PROGRAMA

Centro veiklos pristatymas:

Misija

Centras, atsižvelgiant į mokinių sveikatos būklę ir medikų rekomendacijas, siekia plėtoti bendrąsias kompetencijas, kurios toliau padėtų mokiniams suvokti dinamiškai besikeičiantį pasaulį ir visuomenę, motyvuotų juos mokymui(si) visą gyvenimą, leistų tapti savarankiškais ir atsakingais žmonėmis.

● Dabartinė centro būklė

Vilniaus Santariškių konsultacinis-mokymo centras, turintis gimnazijos statusą – trikalbė (lietuvių, rusų, lenkų) vidurinio ugdymo įstaiga, vykdanti ugdymo tęstinumą Santariškių vaikų ligoninėje, Santariškių Širdies chirurgijos skyriuje, Reabilitacijos centre ir Vaiko raidos centro Krizių intervencijos skyriuje, Atsparios tuberkuliozės ligoninėje gydomiems moksleiviams, atvykusiems iš visos Lietuvos.

Mokymo formos – dieninė, grupinė ir individualaus bei savarankiško mokymo(si). Pagrindinė veiklos sritis – pradinis, pagrindinis, vidurinis ugdymas.

Centro mokinių skaičius neapibrėžtas, nes nuolat keičiasi. Dėl ugdymo specifikos klasės nesudaromos, egzaminai nevykdomi.

2016–2017 m. m. Centre buvo užregistruota 3950 moksleivių. Iš jų 1873 mergaitės. Registruoti 3442 mokiniai, kurių gimtoji kalba – lietuvių, 280 mokinių, kurių gimtoji kalba – rusų, 228 mokinių, kurių gimtoji kalba – lenkų.

2016–2017 m. m. Centre dirbo 28 mokytojai (iš jų 7 dirba nepagrindiniame darbe).

2016–2017 m. m. pedagoginės veiklos ataskaita:

Centras, įgyvendindamas iškeltus uždavinius, vykdo šias funkcijas:

1. Vaikų Ligoninėje (toliau – VL) vykdo pradinio, pagrindinio ir vidurinio ugdymo programas.

2. Organizuoja ugdymo procesą Vilniaus universitetinės vaikų ligoninės (VUVL) skyriuose: Ortopedijos, Traumatologijos, Otorinolaringologijos, Vaiko raidos krizių intervencijų, Chirurgijos, Urologijos, Gastroenterologijos, Onkohematologijos, Neurologijos, Širdies chirurgojos ir Pediatrijos.

3. Kuratoriai, dalykų mokytojai nustato ilgai sergančių ir namuose mokomų mokinių ugdymo(si) poreikius. Bendradarbiaudami su gydančiais gydytojais, gauna leidimus mokyti, planuoja ugdymo pradžios laiką, aptaria numatomą vaiko gydymosi trukmę ir sveikatos būklę.

4. Kuratoriai ir mokytojai artimai bendrauja su tėvais, informuoja juos apie ugdymo tvarką ligoninėje, konsultuoja švietimo klausimais, aptaria mokymo(si) problemas.

5. Mokytojai įgyvendina ugdymo turinį pritaikydami skirtingų poreikių vaikams, besimokantiems VL, pagal mokinio sveikatos būklę ir intelektinius gebėjimus. Stengiasi sudaryti savarankiško mokymo(si) įgūdžius, padėsiančius mokiniams patiems tęsti mokymą(si) namuose.

6. Pedagogai sėkmingai derina pamokas su gydymosi režimu. Daug dėmesio skiria mokinių pažinimui, jų bendrųjų kompetencijų ugdymui ir palankios psichologinės darbo atmosferos kūrimui.

7. Centras aktyviai bendradarbiauja su VL gydytojais ir skyrių auklėtojomis. Kartu organizuoja popamokinę veiklą: veda bendrus edukacinius–pramoginius renginius, meno terapijos užsiėmimus, popietes, parodas.

8. Mokytojai siekia atskleisti vaiko talentus, ugdo pasitikėjimą savimi, kūrybiškumą, ieško gydomų mokinių sveikatingumo ir ugdymo sąsajų.

Svarbiausios 2016–2017 m. m. veiklos įgyvendinant centro veiklos uždavinius

Dalytasi patirtimi lankant kolegų pamokas, aptarti mokymo(si) metodai, pamokos kokybės gerinimo būdai, išklausyti pranešimai dalykų mokytojų metodiniuose susirinkimuose, metodinėse grupėse: „Kokią įtaką vaikui daro bausmės“ (pradinio ugdymo mokytoja R. Jurgaitienė), „Skaitymo įgūdžių formavimas ir tobulinimas“, „Grožinio teksto suvokimo gebėjimai“ (pradinio ugdymo mokytoja R. Račkauskienė), „Skaitymo skatinimas“ (pradinio ugdymo mokytoja S. Beinarovičienė).

Skaityti pranešimai Vilniaus miesto mokytojams: „Pradinių klasių mokinių bendrųjų kompetencijų ugdymas žaidžiant“, vedė seminarą Švenčionių rajono pedagogams „Meno terapijos svarba dirbant su specialiųjų poreikių vaikais“ (pradinio ugdymo mokytoja S. Beinarovičienė), „Intarpą praradusių veiksmažodžių rašybos mokymo galimybės“ (lietuvių kalbos mokytojas A. Markevičius).

Dirbta Vilniaus mokinių meninio skaitymo konkurse „Ir knyga mane augina“ vertinimo ir „Pradinių klasių žingeidžių mokinių olimpiados“ komisijose bei vertinimo tarptautinio matematikos konkurso „PANGEA 2017“ komisijoje (pradinio ugdymo mokytoja S. Beinarovičienė).

Centro tarybos pirmininkė S. Cvirkienė parengė kvalifikacijos tobulinimo programą pedagogams „Mokinių socialinių ir emocinių kompetencijų ugdymas“. Ši programa akredituota ir puikiai įvertinta.

Parengtos metodinės priemonės: lietuvių kalbos ir pasaulio pažinimo pamokoms „Pavasario pranašai“ (pradinio ugdymo mokytoja R. Račkauskienė), „Lietuvos parkai“ (pradinio ugdymo mokytoja R. Jurgaitienė), „Skaičiaus 4 daugybos lentelė“ (pradinio ugdymo mokytoja S. Beinarovičienė).

VL organizuota iškilminga rugsėjo 1‑osios ir bibliotekos naujų patalpų atidarymo šventė, dalyvavo nemažai garbingų svečių.

VL organizuotas renginys „Europos kalbų diena“: vyko susitikimai su JAV ambasados kultūros atašė ir JAV NATO kariūnais, Lenkų instituto direktoriumi ir projektų koordinatore, slovėnų ir italų kalbų pamokos, kurias vedė Liblianos ir VU dėstytoja Lara Pižent (pavaduotoja ugdymui I. Vitukynaitė).

VL organizuotas respublikinis rašinių konkursas „Kuriu pasaką sergančiam draugui“, parengta atrinktų geriausių pasakų knyga, organizuotas baigiamasis renginys, kuriame geriausiai įvertinti mokiniai apdovanoti padėkos raštais ir dovanėlėmis (kalbų metodinė grupė).

VL vyko Valstybės pažinimo centro organizuoti „Proto mūšiai“.

VL organizuotas susitikimas (matematikos mokytojas V. Dalinkevičius) su Vilniaus miesto šachmatų klubu. Vyko šachmatų turnyras, kuriame rungėsi garbingi svečiai: Seimo nariai Viktorija Čmilytė ir Julius Sabatauskas su ligoninės medikais ir mokiniais.

LR Seime organizuota VL vaikų piešnių paroda pavadinimu „Laisva kaip paukštis mūsų Lietuva brangi“. Parodos organizatoriams ir dalyviams įteiktos padėkos (direktoriaus pavaduotoja ugdymui N. Gorskienė). Parodos dalyviams organizuota ekskursija po Seimą, mokiniams – pamoka apie Europos Sąjungą.

VL organizuota respublikinė pradinio ugdymo mokinių dailės ir technologijų kūrybinių darbų paroda „Riedėkit, Margučiai“ (pradinio ugdymo mokytoja S. Beinarovičienė).

VL organizuota piešinių paroda „Matematika ir pasaulis“ (matematikos mokytoja I. Bruzgelevičienė).

Onkohematologijos (toliau – OH) skyriaus mokinė A. Ščerbinskaitė, padedant skyriaus kuratorei S.Beinarovičienei, dalyvavo VŠĮ „Mano žmonos tūkstantis veidų“, organizuotame Lietuvos valstybės atkūrimo šimtmečio piešinių konkurse „Kas yra pilietiškumas?“, ir laimėjo I vietą.

VL organozuoti tradiciniai kasmetiniai renginiai: „Europos egzaminas“ (pavaduotoja ugdymui I. Vitukynaitė), OH skyriuje vaikų ir tėvų darbelių paroda „Kaziuko mugė“ ir meno terapijos užsiėmimai (skyriaus auklėtoja Ž. Binkienė ir kuratorė S. Beinarovičienė), Traumatologijos skyriuje edukacinė pamoka–viktorina „Rudens gėrybės“ (Gamtos mokslų metodinė grupė), Chirurgijos korpuse „Saugaus eismo savaitė“ (pradinio ugdymo mokytoja R. Jurgaitienė ir geografijos mokytoja J. Jankauskienė), adventiniai skaitymai (lietuvių kalbos mokytoja D. Jonušienė), matematikos miniolimpiada ir matematinių žaidimų popietė (matematikos ir pradinio ugdymo mokytoja L. Suščevič), šaškių turnyras (matematikos mokytojas V. Dalinkevičius).

Centro pedagogai dalyvavo pažintinėse išvykose į:

Vygrų vienuolyną Lenkijoje, Lietuvos saugomų teritorijų pažinimo ir Valstybės pažinimo centrus, Joanitų vienuolyną, Išganytojo ir Švento Kryžiaus bažnyčias Vilniuje bei pažintines keliones ir seminarus į Taujėnų ir Pakruojo dvarus.

Centro bendruomenė dalyvavo kasmetinėje miesto tvarkymosi akcijoje–talkoje „Darom“.

Mokytojai parengė stendų, skirtų įvairioms istorinėms datoms paminėti.

Dalyvavo įvairiose konferencijose ir seminaruose, kėlė dalykinę ir metodinę kompetencijas, dalijosi gerąja patirtimi, tai:

kvalifikacijos tobulinimo programoje „Šiuolaikinio ir priešmokyklinio ugdymo gairės“ (pradinio ugdymo mokytoja S. Beinarovičienė);

Vilniaus miesto konferencijose: „Žinau – moku, ieškau – atrandu“, „Pasaulio pažinimo pamoka: ieškau, atrandu, dalinuosi“ (pradinio ugdymo mokytoja S. Beinarovičienė), „Psichoaktyviųjų medžiagų vartojimo prevencija ugdymo institucijose“ (direktoriaus pavaduoja ugdymui A. Patejūnienė), „Matematika pasaulyje ir informacinėse technologijose“ (matematikos mokytoja I. Bruzgelevičienė), „Šiuolaikinis žvilgsnis į teksto suvokimą ir kūrimą“, „Lietuvių kalbos raštingumo ugdymo galimybės“ (lietuvių kalbos mokytojos D. Jonušienė ir M. Armonienė), „Geografija: mokslas ir edukacija“ (geografijos mokytoja V. Jankauskienė), „Specialioji klasė bendrojo ugdymo mokykloje“ (matematikos ir pradinio ugdymo mokytoja L. Suščevič);

Vilniaus m. seminaruose: „Diferencijavimas ir individualizavimas pamokoje“ (matematikos mokytojas V. Dalinkevičius).

Išklausė metodinę paskaitą „Etiopijos gyventojai ir gamta“ (geografijos mokytoja V. Jankauskienė) bei internetines paskaitas „Pamoka pagal naują serijos TAIP lietuvių kalbos vadovėlį 1 klasei: atradimo sėkmė ir ugdymo kokybė“, „Patyčių prevencija mokykloje: galimybės ir praktika“, „Tuberkuliozė. Naujai atrasta sena liga?“, „Šiuolaikinė pamoka su Eduka klase“ (pradinio ugdymo mokytoja S. Beinarovičienė).

Centro projektai: dalyvauta Lietuvos mokinių neformaliojo švietimo centro projektuose „Atmintis. Lietuvos kariuomenės vėliavos“, „Sausio 13‑oji. Žuvusieji“.

Paregti ES Erasmus+ projektai „Vaivorykštė“, „IT žaidimų panaudojimas dirbant su specialiųjų poreikių vaikais“ (pavaduotoja ugdymui I. Vitukynaitė).

Centro direktorė Jadvyga Dautartienė inicijavo ir koordinavo ugdymo programos, veiklos programos rengimo, vidaus darbo grupių veiklą, vaiko gerovės komisijos darbą, projektinių darbų vykdymą, bendradarbiavimą su mokinių tėvais ir medicinos personalu.

Bibliotekos vedėja Aušra Cibienė ieškojo rėmėjų ir tęsė bendradarbiavimą su Kazickų šeimos ir „Švieskime vaikus“ fondais. Bibliotekoje parengti stendai.

Veikė Vilniaus Santariškių konsultacinio-mokymo centro taryba (vad. Stanislava Cvirkienė) ir Vilniaus Santariškių konsultacinio-mokymo centro metodinė taryba (vad. Aurimas Markevičius).

Atskirus klausimus sprendė Vaiko gerovės komisija (vad. Agnė Patejūnienė), Materialinių gėrybių nurašymo komisija (vad. Vilija Jankauskienė) ir Pedagogų atestacijos komisija (vad. Jadvyga Dautartienė).

Įvairiems darbams atlikti buvo sudarytos šios darbo grupės: 2017–2022 m. m. stateginio plano rengimo (vad. Agnė Patejūnienė), 2017–2018 m. m. veiklos programos ir klausimyno mokytojams sudarymo (vad. Agnė Patejūnienė), 2017–2019 m. m. ugdymo plano sudarymo (vad. Neringa Gorskienė), Vidaus vertinimo (vad. Aurimas Markevičius), Projektinių darbų vykdymo (vad. Irma Vitukynaitė) ir kt.

Plėtota informacija, pateikiama Vilniaus Santariškių konsultacino-mokymo centro interneto svetainėje (www.santariskiucentras.vilnius.lm.lt). Nuolat papildoma archyvinė medžiaga, atnaujinami bendrieji duomenys apie Centro struktūrą.

Siekdamas garantuoti ugdymo proceso nepertraukiamumą, 2017–2018 m. m. Centras didesnį dėmesį skirs mokymo(si) motyvacijai, jos tobulinimui.
Centro 2016–2017 m. m. veiklos įsivertinimas:

Išanalizavus 2016–2017 m. m. veiklos programos įgyvendinimą išryškėjo šios stipriosios ir silpnosios mokyklos pedagoginės veklos pusės:

Stipriosios pusės
1. Bendradarbiavimas su šalies bendrojo ugdymo įstaigomis;

2. Mokymo(si) individualizavimas;

3. Iniciatyvumo ir kūrybingumo kompetencijų ugdymas. Meninės saviraiškos plėtotė.

Silpnosios pusės

1. Besigydančių mokinių mokymo(si) motyvacijos kėlimas;

2. Tobulintina mokinių mokymo(si) vertinimo sistema. Nepakankamas mokinių įsivertinimo taikymas ugdymo procese;

3. Pozityvo kūrimas gerinant mokinių emocinę būseną;

4. Mokymui(si) skirtos aplinkos kūrimas ir riboti materialiniai ištekliai.

Remiantis atliktos veiklos analize, orientuojantis į numatytą 2018–2022 m. veiklos strategiją ir garantuojant 2016–2017 m. m. veiklos programos tęstinumą 2017–2018 m. m. numatomi šie pedagoginės veiklos tikslai ir uždaviniai:

Pagrindinis ugdymo tiklas:

Garantuoti ugdymo proceso nepertraukiamumą, siekiant parengti mokinius gyventi besikeičiančiame pasaulyje, motyvuojant juos mokymui(si) visą gyvenimą.

2017–2018 m. m. pedagoginės metodinės veiklos tikslai uždaviniai ir priemonės

	Tikslai
	Uždaviniai
	Įgyvendinimo priemonės
	Terminai
	Kaštai
	Atsakingas asmuo
	Numatomi rezultatai

	1. Tobulinti Centro veiklos programą ugdymo kokybei gerinti.
	Parengti motyvuotą mokymui(si) veiklos programą.
	1. 2017–2018 m. m. Centro veiklos programos parengimas ir pristatymas.
	Iki

2017 m.

9 mėn.
	
	J. Dautartienė
	Parengta 2017–2018 m. m. Centro veiklos programa.

	
	
	2. Kitų centro pedagoginę metodinę veiklą, reglamentuojančių dokumentų parengimas ir pristatymas:

● Direkcinės tarybos veiklos planas;

● Metodinės tarybos veiklos planas;

● Vaiko gerovės komisijos veiklos planas;

● Centro tarybos veiklos planas.
	2017 m.

09 mėn.

2017 m.

09 mėn.

2017 m.

09 mėn.

2017 m.

09 mėn.
	
	J. Dautartienė

A. Markevičius

A. Patejūnienė, Vaiko gerovės komisija

S. Cvirkienė
	

	
	
	3. Mokytojų tarybos posėdžiai:

● Veiklos gairės ateinantiems mokslo metams;

● Vertinimo mokymui(si) ir mokinių įsivertinimo kriterijai;

● Mokyklos veiklos įsivertinimas.
	2017 m.

08 mėn.

2018 m.

01 mėn.

2018 m.

05 mėn.
	
	J. Dautartienė

J. Dautartienė

J. Dautartienė
	

	2. Įsivertinti centro veiklą ugdymo kokybei gerinti.
	1. Atlikti įsivertinimo anketavimą.
	Anketos mokytojams, mokiniams ir jų tėvams.
	2017 m.

12 mėn.
	
	A. Markevičius
	Apibendrinta anketų analizė.

	
	2. Išanalizuoti anketas ir aptarti centro pedagoginės metodinės veiklos pasiekimų rezultatus.
	
	
	
	
	Priimti sprendimai ugdymo kokybei gerinti.

	
	3. Remiantis gautais rezultatais, pedagogų tarybos posėdyje apibendrinti pozityviąją metodinę veiklą ir numatyti konkrečias priemones nepakankamiems veiklos aspektams stiprinti.
	Pedagogų tarybos posėdis.
	2018 m.

05 mėn.
	
	A. Markevičius
	Apibendrinta pozityvioji pedagoginė metodinė patirtis ir priimti sprendimai ugdymo kokybei gerinti.

	3. Gerinti ugdymo kokybę plėtojant mokinių bendrąsias kompetencijas, stiprinant vertinimą ir įsivertinimą mokymui(si)
	1. Parengti dalykinius mokymo(si) planus atliepiančius mokyklos specifikai.
	Dalykiniai mokymo(si) planai, pritaikyti mokymo(si) specifikai.
	9 mėn.

15 d.
	
	Dalykų mokytojai
	Parengti dalykiniai mokymo(si) planai.

	
	2. Numatyti veiksmingiausius taikytinus metodus bendrosioms kompetencijoms plėtoti.
	1. Dalijimasis turima pedagogine metodine patirtimi aptariant ir

numatant tikslingiausius taikytinus metodus.
	10 mėn.

3 d.
	
	Metodinių grupių pirmininkai
	Pagerės mokymo(si) kokybė.

	
	
	2. Pedagoginės metodinės literatūros studijavimas ir apžvalga.
	visą laiką
	
	Dalykų mokytojai
	Pagerės mokymo(si) kokybė.

	
	3. Parengti vertinimo mokymui(si) ir įsivertinimo kriterijus.
	Vertinimo mokymui(si) ir mokinių įsivertinimo kriterijai.
	2018 m.

05 mėn.
	
	Direktoriaus pavaduotojai
	Parengtos vertinimo mokymui(si) ir įsivertinimo kriterijai.

	
	4. Organizuoti kultūrinę veiklą mokinių iniciatyvumo ir kūrybiškumo kompetencijai plėtoti.
	1. Organizuoti projektinę veiklą. Vykdomas ES Erasmus projektas „Rainbow“.
	visą laiką
	
	I. Vitukynaitė
	Tarptautiniai tarpdalykiniai ryšiai. Sergančių mokinių motyvacijos stiprinimas.

	
	
	2. Kultūriniai renginiai:

Mokslo ir žinių šventė.

Europos kalbų diena;

Protų mūšiai (bendradarbiaujant su LR Prezidentūros Valstybės pažinimo centru);

Meno terapijos užsiėmimai;

Saugaus eismo savaitė;

Susitikimai su kultūros ir meno atstovais;

Ligoninės mokinių kūrybinių darbų paroda Lietuvos valstybės nepriklausomybės šimtmečio paminėjimui LR Seime;

Žemės dienos minėjimas;

Europos egzaminas.
	2017 m.

09 mėn. 1 d.

2017 m.

09 mėn.

11, 12 ir 01 mėn.

2017 m.

11–12 mėn.

2017 m.

09 mėn.

2018 m.

03–04 mėn.

2018 m.

04 mėn.

2018 m.

04 mėn.

2018 m.

05 mėn.
	
	S. Cvirkienė

I. Vitukynaitė

I. Vitukynaitė

S. Beinaro​vičienė

R. Jurgaitienė, V. Jankauskienė

I. Vitukynaitė

N. Gorskienė

R. Račkau​skienė

I. Vitukynaitė
	Mokiniai pagerins žinias, praplės kultūrinį akiratį.

Pagerės mokinių emocinė būklė.

	4. Kurti bendravimu ir bendradar‌‌‌‌‌‌‌‌‌​biavimu grįstus pozityvius mokinių, mokytojų ir visos bendruomenės santykius.
	1. Išsiaiškinti mokinių lūkesčius ir motyvaciją mokymui(si).
	1. Individualūs pokalbiai su mokiniais, jų tėvais ir gydančiais gydytojais.
	visą laiką
	
	Visi pedagogai
	Mokiniai įsivertins savo lūkesčius, pagerės mokymo(si) motyvacija.

	
	
	2. Periodiškai organizuoti pedagogų diskusijas aptariant mokinių motyvacijai trukdančias problemas ir jų lūkesčių įgyvendinimą.
	Visus metus paskutinį mėnesio ketvirtadienį
	
	A. Patejūnienė
	

	
	2. Organizuoti bendravimu ir bendradarbiavimu pagrįstą pamokinę ir nepamokinę mokymo(si) veiklas, motyvuojančias mokymui(si).
	1. Sudaryti bendradarbiavimo sutartį su Vilniaus Gerosios Vilties progimnazija.
	2017 m.

09–11 mėn.
	
	J. Skestenis,

R. Jurgaitienė
	Pagerės metodinė veikla motyvuojanti mokymui(si).

Bus sukurtas mokytojų ir medikų bendradarbiavimo modelis besigydantiems mokiniams garantuoti saugią emocinę aplinką.

	
	
	2. Pokalbiai–diskusijos kartu su medicinos personalu ir tėvais tema „Saugi emocinė aplinka – mokinių sveikatos ir mokymo(si) pasiekimų sąlyga“.
	2018 m.

06 mėn. pirma savaitė
	
	I. Vitukynaitė
	

	
	
	3. Pamokų aptarimas su mokiniais ir esant galimybei su jų tėvais, mokiniams įsivertinant ir mokytojams įvertinant, motyvuojant mokymui(si).
	2018 m.

04 mėn.
	
	Skyrių kuratoriai
	

	
	
	4. Diskusija „Kaip mes suprantame motyvuojantį vertinimą“.
	2017 m.

10 mėn.
	
	A. Patejūnienė, A. Ažubalytė
	

	
	3. Taikyti motyvuojantį mokymui(si) vertinimą pamokoje.
	1. Pranešimas tema „Vertinimas, motyvuojantis mokymui(si)“.
	2017 m.

11 mėn.
	
	A. Ažubalytė
	Parengti vertinimo kriterijai.

	
	
	2. Organizuoti darbo grupę motyvuojančio vertinimo kriterijams, atliepiant mokyklos specifiką.
	2018 m.

02 mėn.
	
	Direktoriaus pavaduotojai
	

	5. Plėtoti mokytojų dalykines, psichologines ir kultūrines kompetencijas.
	1. Dalyvauti tikslinguose kvalifikaciniuose renginiuose dalykinėms, psichologinėms ir kultūrinėms kompetencijoms plėtoti.
	1. Kvalifikaciniai seminarai, konferencijos.
	visą laiką
	
	I. Bruzgele​vičienė
	Kils mokytojų profesinė kvalifikacija.

Pagerės ugdymo kokybė.

	
	
	2. Savišvieta pasirinktomis temomis.
	visą laiką
	
	Visi mokytojai
	

	
	
	3. Atviros pamokos.
	II pusmetis
	
	S. Beinaro​vičienė
	

	
	2. Organizuoti inovatyviosios pedagoginės metodinės patirties sklaidą.
	Patirties pristatymo metodiniai užsiėmimai apsikeičiant metodinių grupių patirtimi metodinių savaičių metu:

Gamtos ir matematikos metodinės

grupės;

Socialinių ir kalbų metodinės gupės.
	2017 m. 12 mėn.

1 savaitė

2018 m. 04 mėn.

1 savaitė
	
	N. Gorskienė
	Diegiama inovatyvioji metodinė patirtis ugdymo procese. Pagerės ugdymo kokybė.

	
	3. Organizuoti diskusiją „Kultūrinė aplinka svarbi sąlyga emocinei sveikatai gerinti“.
	1. Metodinis seminaras „Meno terapija pozityvios mokymo(si) aplinkos kūrimui“ respublikos mokytojams.

Metodinė literatūra.
	2018 m.

04 mėn.
	100 eurų
	S. Beinaro​vičienė
	Pagerės kultūrinė aplinka.

	
	
	2. Pranešimas „Bendravimo etiketas“.

Mokytojų pasisakymai.
	2017 m.

10 mėn.
	
	N. Gorskienė
	

	6. Modernizuoti edukacinę aplinką ir IT sistemą ugdymo kokybei gerinti.
	1. Tęsti centro modernizavimą ir edukacinių erdvių plėtrą.
	Įsigyti reikiamas priemones.
	2017 m.

11–12 mėn.
	15000 eurų
	J. Dautartienė,

A. Cibienė
	Pagerės ugdymo aplinka.

	
	2. Reguliariai atnaujinti Centro interneto svetainę.
	Operatyvus informacijos apie mokyklos veiklą pateikimas.
	Nuolat.
	
	A. Markevičius
	Bus garantuota informacijos sklaida.


Vilniaus Santariškių konsultacinio-mokymo centro 2017–2018 mokslo metų veiklos programos priedai:

1 priedas. Metodinių grupių veiklos planai 2017–2018 m. m.

2 priedas. Profesinės kvalifikacijos tobulinimo darbo grupės veiklos planas 2017–2018 m. m.

3 priedas. Vaiko gerovės komisijos veiklos planas 2017–2018 m. m.

4 priedas Bibliotekos veiklos planas 2017–2018 m. m.

5 priedas Veiklos kokybės įsivertinimo grupės veiklos planas 2017–2018 m. m.

6 priedas Mokytojų tarybos posėdžiai 2017–2018 m. m.

7 priedas Direkcinių posėdžių planas 2017–2018 m. m.

